Ο **Φίλιπ Μλαντένοβιτς** (σερβικά κυριλλικά: Филип Mлaдeнoвић‎‎, γενν. στις 15 Αυγούστου 1991) είναι Σέρβος επαγγελματίας ποδοσφαιριστής που αγωνίζεται ως αριστερός οπισθοφύλακας για τον Παναθηναϊκό της Σούπερ Λιγκ Ελλάδας και την Εθνική Σερβίας.

Καριέρα
-------

### Μπόρατς Τσάτσακ

Εντάχθηκε στην ανδρική ομάδα της Μπόρατς Τσάτσακ τη σεζόν 2010–11 του Σέρβικου πρωταθλήματος, πραγματοποιώντας 18 εμφανίσεις με την φανέλα της ομάδας. Αγωνίστηκε κυρίως στη θέση του αριστερού μπακ.

### Ερυθρός Αστέρας

Ο Μλαντένοβιτς μετακινήθηκε στην ομάδα του Ερυθρού Αστέρα στις 17 Δεκεμβρίου 2011, υπογράφοντας τετραετές συμβόλαιο. Το καλοκαίρι του 2013, ο Ερυθρός Αστέρας συμμετείχε στο διεθνές φιλικό τουρνουά Ούχρενκαπ που διεξάγεται στην Ελβετία. Η σερβική ομάδα έφτασε μέχρι τον τελικό όπου ηττήθηκε απο την ελβετική Βασιλεία με σκορ 2–1, τον Μλαντένοβιτς να σκοράρει το μοναδικό γκολ για την ομάδα του Βελιγραδίου. Ψηφίστηκε επίσης και ως ο καλύτερος παίκτης του αγώνα, με το σχετικό έπαθλο να είναι ένα ρολόι, το οποίο όμως δεν δέχτηκε λόγω της απογοήτευσης του για την ήττα. Παρά την ικανότητα του στο σκοράρισμα και την σωματοδομή του, ο Μλαντένοβιτς έπαιζε κυρίως ως αριστερό μπακ υπό τον προπονητή Ρικάρντο Σα Πίντο, ο οποίος είχε δηλώσει ότι το στυλ παιχνιδιού του Μλαντένοβιτς του θύμιζε τον Φάμπιο Κοεντράο.

Στα τέλη του 2013, ο Ερυθρός Αστέρας είχε βρεθεί σε μια περίοδο σοβαρών οικονομικών προβλημάτων, με αποτέλεσμα οι παίκτες και το προσωπικό να μείνουν απλήρωτοι επί μήνες. Εξαιτίας αυτών των προβλημάτων, ξεκίνησε ένα κύμα μαζικών αποχωρήσεων από τον Ερυθρό Αστέρα, με τον Σα Πίντο να κάνει την αρχή, όταν ανακοίνωσε σε μια συγκινητική συνέντευξη Τύπου ότι δεν μπορούσε πλέον να εργαστεί στον Ερυθρό Αστέρα λόγω αστάθειας στη διοίκηση της ομάδας. Στις 5 Οκτωβρίου 2013, ο Φίλιπ Μλαντένοβιτς υπέβαλε αίτημα να λυθεί το συμβόλαιό του με τον Ερυθρό Αστέρα. Η Επιτροπή Διαιτησίας της Ποδοσφαιρικής Ένωσης της Σερβίας αποφάσισε υπέρ του Μλαντένοβιτς στις 23 Νοεμβρίου, επιτρέποντας τον να λογίζεται ως ελεύθερος παίκτης. Μετά τις ανακοινώσεις των αποφάσεων για τους Φίλιπ Μλαντένοβιτς και Μάρκο Βέσοβιτς, ο νέος προπονητής Σλάβισα Στογιάνοβιτς έθεσε τους δύο παίκτες εκτός πρώτης ομάδας, αλλά επισήμως παρέμεναν παίκτες του Ερυθρού Αστέρα μέχρι τη χειμερινή μεταγραφική περίοδο της σεζόν 2013-14.

### ΜΠΑΤΕ Μπορίσοφ

Στις 23 Φεβρουαρίου 2014, η σέρβικη ενημερωτική ιστοσελίδα *B92* αποκάλυψε ότι ο Φίλιπ Μλαντένοβιτς εντάχθηκε στη Λευκορωσική ομάδα ΜΠΑΤΕ Μπορίσοφ υπογράφοντας τριετές συμβόλαιο.  Έκανε το ντεμπούτο του για την ΜΠΑΤΕ στον τελικό του Σούπερ Καπ Λευκορωσίας το 2014 εναντίον της ΦΚ Μινσκ, όπου και πέτυχε το πρώτο του γκολ με τη φανέλα της νέας του ομάδας, 20 λεπτά μετά την έναρξη του παιχνιδιού.  Στις 29 Σεπτεμβρίου 2015, ο Μλαντένοβιτς πέτυχε δύο γκολ για την ΜΠΑΤΕ στον νικηφόρο αγώνα του 5ου ομίλου του Τσάμπιονς Λιγκ της σεζόν 2015-16 απέναντι στην ιταλική Ρόμα. Χάρη στην εντυπωσιακή του επίδοση στον συγκεκριμένο αγώνα, ο Μλαντένοβιτς συμπεριλήφθηκε στην "Ομάδα της Εβδομάδας" της δεύτερης αγωνιστικής του Τσάμπιονς Λιγκ που δημοσιεύτηκε στον επίσημο λογαριασμό της ΟΥΕΦΑ την 1η Οκτωβρίου 2015. Αργότερα τον ίδιο μήνα, υπήρξαν αναφορές πως η επίσης ιταλική ομάδα Μίλαν έδειξε ενδιαφέρον για την απόκτηση του παίκτη, με τον τότε προπονητή της ομάδας Σίνισα Μιχάιλοβιτς να γνωρίζει τον Μλαντένοβιτς από την κοινή τους θητεία στην Εθνική Σερβίας.

### Κολωνία και Σταντάρ Λιέγης

Στις 5 Ιανουαρίου 2016, ο Φίλιπ Μλαντένοβιτς υπέγραψε συμβόλαιο 3,5 ετών με την γερμανική ομάδα της Κολωνίας. Πρόλαβε να πραγματοποιήσει 16 εμφανίσεις με την φανέλα της ομάδας πριν αποχωρήσει τον επόμενο αμέσως χρόνο για την βελγική Σταντάρ Λιέγης, όπου πραγματοποίησε μόλις 5 εμφανίσεις με την φανέλα της ομάδας.

### Λέγκια Βαρσοβίας

Μετά από μια επιτυχημένη διετία (2018-2020) στην ομάδα του Πολωνικού πρωταθλήματος Λέχια Γκντανσκ, όπου κατέκτησε το Κύπελλο Πολωνίας και το Πολωνικό Σούπερ Καπ, ο Φίλιπ Μλαντένοβιτς υπέγραψε συμβόλαιο διάρκειας τριών ετών με την Λέγκια Βαρσοβίας την 1η Ιουλίου του 2020. Σκόραρε το παρθενικό του γκολ με την Λέγκια στις 14 Αυγούστου 2020, στο επίσημο ντεμπούτο του στη νικηφόρα αναμέτρηση απέναντι στην Μπεουχάτουφ με 6–1 για το Κύπελλο Πολωνίας. Πέτυχε το πρώτο του γκολ στο Πολωνικό πρωτάθλημα στις 2 Νοεμβρίου 2020 στη νικηφόρα αναμέτρηση με 3–0 απέναντι στην Βάρτα Πόζναν. Στις 2 Μαΐου 2023, κατέκτησε το Κύπελλο Πολωνίας, ενάντια στην Ράκουφ Τσενστοχόβα στον τελικό που διεξήχθη στο Στάδιο της Βαρσοβίας. Ωστόσο τιμωρήθηκε από την Πειθαρχική Επιτροπή της Πολωνικής Ομοσπονδίας Ποδοσφαίρου στις 5 Μαΐου 2023, για την συμπεριφορά του μετά το τέλος του αγώνα με τρίμηνο αποκλεισμό από κάθε αγωνιστική δράση, εντός και εκτός Πολωνίας, ενώ του επιβλήθηκε και χρηματική ποινή ύψους 120.000 Ζλότι. Το συμβόλαιό του με την ομάδα της Βαρσοβίας λύθηκε μετά το τέλος της σεζόν 2022-23.

### Παναθηναϊκός

Στις 12 Ιουνίου 2023, ο Παναθηναϊκός ανακοίνωσε την απόκτηση του Φίλιπ Μλαντένοβιτς με διετές συμβόλαιο. Στις 4 Νοεμβρίου 2023 πέτυχε το πρώτο του γκολ με την ελληνική ομάδα, ανοίγοντας το σκορ στον νικηφόρο αγώνα με 2-1 του πρωταθλήματος της Σούπερ Λιγκ της σεζόν 2023–24, απέναντι στην ομάδα της Λαμίας.

Διεθνής καριέρα
---------------

Ο Φίλιπ Μλαντένοβιτς έκανε το ντεμπούτο του με την εθνική ομάδα ποδοσφαίρου της Σερβίας, υπό την τεχνική ηγεσία του Σίνισα Μιχάιλοβιτς στις 31 Μαΐου 2012, σε μια ήττα 2–0 από τη Γαλλία.

Τον Νοέμβριο του 2022, ήταν μέλος της αποστολής της Εθνικής Σερβίας για το Παγκόσμιο Κύπελλο του 2022 που διεξήχθη στο Κατάρ. Αγωνίστηκε στον αγώνα απέναντι στην Βραζιλία για την φάση των ομίλων της διοργάνωσης.

Στατιστικά καριέρας
-------------------

### Σύλλογοι

*Τελευταία ενημέρωση: 21 Ιανουαρίου 2024*

Εμφανίσεις και γκολ ανά σύλλογο, σεζόν και διοργανώσεις| Σύλλογος | Σεζόν | Πρωτάθλημα | Κύπελλα | Ευρώπη | Άλλες | Σύνολο |
| --- | --- | --- | --- | --- | --- | --- |
| Κατηγορία | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Μπόρατς Τσάτσακ | 2010–11 | Σέρβικη Σουπερλίγκα | 18 | 0 | 0 | 0 | — | — | 18 | 0 |
| 2011–12 | Σέρβικη Σουπερλίγκα | 13 | 0 | 2 | 0 | — | — | 15 | 0 |
| Σύνολο | 31 | 0 | 2 | 0 | — | — | 33 | 0 |
| Ερυθρός Αστέρας | 2011–12 | Σέρβικη Σουπερλίγκα | 12 | 2 | 3 | 0 | — | — | 15 | 2 |
| 2012–13 | Σέρβικη Σουπερλίγκα | 26 | 0 | 3 | 0 | 6 | 1 | — | 35 | 1 |
| 2013–14 | Σέρβικη Σουπερλίγκα | 4 | 0 | 2 | 0 | 4 | 0 | — | 10 | 0 |
| Σύνολο | 42 | 2 | 8 | 0 | 10 | 1 | — | 60 | 3 |
| ΜΠΑΤΕ | 2014 | Πρέμιερ Λιγκ Λευκορωσίας | 26 | 2 | 7 | 0 | 8 | 0 | 1 | 1 | 42 | 3 |
| 2015 | Πρέμιερ Λιγκ Λευκορωσίας | 21 | 2 | 2 | 0 | 12 | 2 | 1 | 0 | 36 | 4 |
| Σύνολο | 47 | 4 | 9 | 0 | 20 | 2 | 2 | 1 | 78 | 7 |
| ΦΚ Κολωνία | 2015–16 | Μπούντεσλιγκα | 14 | 0 | 0 | 0 | — | — | 14 | 0 |
| 2016–17 | Μπούντεσλιγκα | 2 | 0 | 0 | 0 | — | — | 2 | 0 |
| Σύνολο | 16 | 0 | 0 | 0 | — | — | 16 | 0 |
| Σταντάρ Λιέγης | 2016–17 | Βέλγικη Προ Λιγκ | 5 | 0 | 0 | 0 | — | — | 5 | 0 |
| 2017–18 | Βέλγικη Προ Λιγκ | 0 | 0 | 0 | 0 | — | — | 0 | 0 |
| Σύνολο | 5 | 0 | 0 | 0 | — | — | 5 | 0 |
| Λέχια Γκντανσκ | 2017–18 | Εκστρακλάσα | 14 | 0 | — | — | — | 14 | 0 |
| 2018–19 | Εκστρακλάσα | 35 | 3 | 6 | 0 | — | — | 41 | 3 |
| 2019–20 | Εκστρακλάσα | 25 | 0 | 3 | 0 | 2 | 0 | 1 | 0 | 31 | 0 |
| Σύνολο | 74 | 3 | 9 | 0 | 2 | 0 | 1 | 0 | 86 | 3 |
| Λέγκια Βαρσοβίας | 2020–21 | Εκστρακλάσα | 29 | 7 | 3 | 1 | 4 | 0 | — | 36 | 8 |
| 2021–22 | Εκστρακλάσα | 19 | 0 | 3 | 0 | 13 | 1 | 1 | 0 | 36 | 1 |
| 2022–23 | Εκστρακλάσα | 26 | 6 | 4 | 0 | 0 | 0 | 0 | 0 | 30 | 6 |
| Σύνολο | 74 | 13 | 10 | 1 | 17 | 1 | 1 | 0 | 102 | 15 |
| Παναθηναϊκός | 2023–24 | Stoiximan Super League | 16 | 1 | 0 | 0 | 2 | 0 | — | 18 | 1 |
| Σύνολο καριέρας | 305 | 23 | 38 | 1 | 51 | 4 | 4 | 1 | 398 | 29 |

1. ↑  περιλαμβάνει τα Κύπελλα Σερβίας, Λευκορωσίας, Πολωνίας
2. 1 2  Εμφανίσεις στο ΟΥΕΦΑ Γιουρόπα Λιγκ
3. 1 2  Εμφανίσεις στο ΟΥΕΦΑ Τσάμπιονς Λιγκ
4. 1 2  Εμφανίσεις στο Κύπελλο Λευκορωσίας
5. 1 2  Εμφανίσεις στο Σούπερ Καπ Πολωνίας

### Διεθνείς

*Τελευταία ενημέρωση: τελευταίο παιχνίδι στις 19 Νοεμβρίου 2023*

|  |
| --- |
| Σερβία |
| Έτος | Εμφανίσεις | Γκολ |
| 2012 | 1 | 0 |
| 2013 | 0 | 0 |
| 2014 | 0 | 0 |
| 2015 | 0 | 0 |
| 2016 | 5 | 0 |
| 2017 | 0 | 0 |
| 2018 | 0 | 0 |
| 2019 | 4 | 0 |
| 2020 | 5 | 1 |
| 2021 | 3 | 0 |
| 2022 | 3 | 0 |
| 2023 | 8 | 0 |
| Σύνολο | 29 | 1 |

### Διεθνή γκολ

*Οι βαθμολογίες και τα αποτελέσματα αναφέρουν πρώτα τον αριθμό τερμάτων της Σερβίας.*

| No. | Ημερομηνία | Τοποθεσία | Εμφάνιση | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- | --- |
| 1. | 18 Νοεμβρίου 2020 | Στάδιο "Ράικο Μίτιτς", Βελιγράδι, Σερβία | 15 |  Ρωσία | **5**–0 | 5–0 | 2020–21 ΟΥΕΦΑ Νάσιονς Λιγκ B |

Τίτλοι
------

**Ερυθρός Αστέρας**

* Κύπελλο Σερβίας: 2011–12

**ΜΠΑΤΕ Μπορίσοφ**

* Πρέμιερ Λιγκ Λευκορωσίας: 2014, 2015
* Κύπελλο Λευκορωσίας: 2014–15
* Σούπερ Καπ Λευκορωσίας: 2014, 2015

**Λέχια Γκντανσκ**

* Κύπελλο Πολωνίας: 2018–19
* Σούπερ Καπ Πολωνίας: 2019

**Λέγκια Βαρσοβίας**

* Εκστρακλάσα: 2020–21
* Κύπελλο Πολωνίας: 2022–23

**Ατομικοί**

* Ομάδα της Σεζόν της Σέρβικης ΣουπερΛίγκα: 2011–12
* Παίκτης της Σεζόν της Εκστρακλάσα: 2020–21
* Αμυντικός της Σεζόν της Εκστρακλάσα: 2020–21

Παραπομπές
----------

1. ↑  «FIFA World Cup Qatar 2022 – Squad list: Serbia (SRB)» (PDF). FIFA. 15 Νοεμβρίου 2022. σελ. 26. Ανακτήθηκε στις 15 Νοεμβρίου 2022.
2. ↑   Blic Sport: N. Todorović.
3. ↑  B92 (10 Απριλίου 2013). «SP: Dejo kao Zizu, Filip = Fabio». Ανακτήθηκε στις 11 Νοεμβρίου 2015.
4. ↑   Novosti: *Mladenović povlači tužbu protiv Zvezde?*
5. ↑   MIHAJLO VIDOJEVIĆ.
6. ↑   DARKO MITROVIĆ.
7. ↑   B92: *Filip Mladenović u BATE Borisovu*.
8. ↑   DARKO MITROVIĆ.
9. ↑   *The Guardian: Belarusians Bate Borisov survive Roma fightback to claim famous win.*
10. ↑   B. Vinulović.
11. ↑   Mozzart: *Miha želi Srbina u timu: Milan nudi 2.000.000 evra za Filipa Mladenovića* (in σερβική) 19 October 2015.
12. ↑  «FC holt Filip Mladenovic» [FC signs Filip Mladenovic] (στα Γερμανικά). ΦΚ Κολωνία. 5 Ιανουαρίου 2016. Ανακτήθηκε στις 5 Ιανουαρίου 2016.
13. ↑  Gawroński, Piotr (14 Αυγούστου 2020). «Debiut i pierwszy gol Filipa Mladenovicia». *legia.net* (στα Πολωνικά). Ανακτήθηκε στις 12 Ιουνίου 2023.
14. ↑  «Pierwszy ligowy gol Mladenovicia w Legii! | #WARLEG 0:3 | Filip Mladenović wpisał się na listę strzelców w #Ekstraklasa po raz pierwszy w barwach Legia Warszawa! #WARLEG 0:3». *www.facebook.com* (στα Πολωνικά). Ανακτήθηκε στις 12 Ιουνίου 2023.
15. ↑  Wąsowski, Maciej (5 Μαΐου 2023). «Znamy kary dla zawodników za finał Pucharu Polski. Najmocniej ukarany Mladenović». *weszlo.com* (στα Πολωνικά). Ανακτήθηκε στις 12 Ιουνίου 2023.
16. ↑  «Już wiadomo, gdzie zagra Filip Mladenović. Wszystko potwierdzone». *Przegląd Sportowy Onet* (στα Πολωνικά). Ανακτήθηκε στις 12 Ιουνίου 2023.
17. ↑  «Στον Παναθηναϊκό ο Μλαντένοβιτς». ΠΑΕ Παναθηναϊκός. 12 Ιουνίου 2023. Ανακτήθηκε στις 12 Ιουνίου 2023.
18. ↑   Vecernje Novosti (Serbian): Mladenović: Ovo mi je najlepši deo života
19. ↑  «Head-coach Dragan Stojković announces the list of players for the FIFA World Cup 2022 in Qatar». Ποδοσφαιρική Ένωση Σερβίας. 11 Νοεμβρίου 2022. Ανακτήθηκε στις 11 Νοεμβρίου 2022.
20. ↑  Conti, Kristen (24 Νοεμβρίου 2022). «Richarlison Brings Brazil to Life in the Second Half, Defeats Serbia 2-0». *NBCNew York* (New York).. Ανακτήθηκε στις 7 Δεκεμβρίου 2022.
21. ↑  (Αγγλικά) Προφίλ Φίλιπ Μλαντένοβιτς στο Soccerway. Ανακτήθηκε στις 29 Ιανουαρίου 2018.
22. ↑  «120 minut walki i nic! Zadecydowały dopiero rzuty karne». *sport.interia.pl* (στα Πολωνικά). 2 Μαΐου 2023.

Εξωτερικοί σύνδεσμοι
--------------------

* Το προφίλ του Φίλιπ Μλαντένοβιτς στην ιστοσελίδα Utakmica.rs

* Το προφίλ του Φίλιπ Μλαντένοβιτς στο transfermarkt.gr

|  |  |  |  |
| --- | --- | --- | --- |
| 

| π • σ • ε
Ποδοσφαιριστές ΠΑΟ – τρέχουσα σύνθεση |
| --- |
|  |
| 

* 2 Βαγιαννίδης
* 3 Χουάνκαρ
* 4 Πέρεθ
* 5 Σένκεφελντ (c)
* 6 Ζέκα
* 7 Ιωαννίδης
* 8 Μπακασέτας
* 9 Σπόραρ
* 10 Μπερνάρ
* 11 Λημνιός
* 12 Λοντίγκιν
* 14 Πάλμερ-Μπράουν
* 15 Ξενόπουλος
* 16 Τσέριν
* 17 Μαντσίνι
* 18 Τσοκάι
* 21 Γεντβάι
* 22 Αϊτόρ
* 23 Μάγκνουσον
* 24 Σιδέρας
* 26 Φικάι
* 25 Μλαντένοβιτς
* 27 Κώτσιρας
* 29 Γιερεμέγιεφ
* 31 Τζούρισιτς
* 34 Παλάσιος
* 52 Βιλένα
* 55 Αράο
* 69 Ντρονγκόφσκι
* 77 Βέρμπιτς
* 90 Φρόκου
* 91 Μπρινιόλι
* 94 Ακαϊντίν
* 95 Μπιλάλ
* Προπονητής: Τερίμ

 |

 |